Πόπλιος Κανίδιος Κράσσος

Ο Πόπλιος Κανίδιος Κράσσος, λατιν.: Publius Canidius Crassus (απεβ. το 30 π.Χ.) ήταν Ρωμαίος στρατηγός και υποδιοικητής του Μάρκου Αντώνιου. Υπηρέτησε υπό τον Λέπιδο στη νότια Γαλλία το 43 π.Χ., και στο εξής συμμάχησε με τον Αντώνιο. Έγινε αντικαταστάτης ύπατος το 40 π.Χ., και στη συνέχεια υπηρέτησε ως διοικητής στην Αρμενία, από όπου εισέβαλε, το 36 π.Χ. στην Ιβηρία (Γεωργία), και ανάγκασε τον βασιλιά της Φαρνάβαζο Β΄ σε συμμαχία εναντίον του Ζοβέρ, βασιλιά της Αλβανίας (του Καυκάσου). Έχοντας υποτάξει τους Ίβηρες και τους Αλβανούς, ο Κράσσος εντάχθηκε στην εκστρατεία του Αντώνιου κατά της Παρθίας.

Στη μάχη του Ακτίου το 31 π.Χ. διέταξε τις χερσαίες δυνάμεις του Αντώνιου εναντίον του Οκταβιανού, έχοντας συμβουλεύσει τον Αντώνιο πριν από τη μάχη, ότι θα ήταν πιο συμφέρον για τις δυνάμεις τους, μαζί με εκείνες της Κλεοπάτρας Ζ΄, να πολεμήσουν στην ξηρά, όπου θα είχαν το πλεονέκτημα έναντι αυτών του Οκταβιανού.   Μετά την ήττα και τη φυγή τού Αντώνιου στην Αίγυπτο, ο Κράσσος κατηγορήθηκε ότι εγκατέλειψε τον στρατό του. Πήγε στην Αίγυπτο, όπου εκτελέστηκε με εντολή του Οκταβιανού. Hazel, John (2002), Who's Who in the Roman World, p. 85. Routledge, .

 Δείτε επίσης 
 γένος Κανιδίων

 Αναφορές 

Κατηγορία:Εκτελεσθέντες Αρχαίοι Ρωμαίοι
Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί